《杂诗 其一》
清代·邹尧廷

贫居慕作宦，作宦依然贫。回头更自笑，驰逐徒踆踆。

秣陵古项更，风俗苦未淳。闾阎鲜生计，何以称抚循。

对此孱弱区，相顾徒艰辛。谋生尚无术，安能求富民。

厚实人所羡，清白守吾贞。笑彼苏季子，多金焉足珍。

作者简介：邹尧廷，字松友，汉阳人。道光壬午进士，历官祥河厅同知。有《留耕堂初稿》。